Publication: Magyar Közlöny
Issue: MK-1998-26 (Year: 1998, Number: 26)
Era: 1990-2004
Section: 
Paragraph Index: 85

1995. március 15. Dr. Lotz Károly úr Közlekedési, Hírközlési és Vízügyi Miniszter 1077 Budapest, Dob u. 75—81. Magyarország Tisztelt Uram! Az Egyesült Nemzetek Európai Gazdasági Bizottságának (EGB) nevében, az Ön Kormányának képviselőivel folytatott tanácskozás alapján van szerencsém javaslatot tenni Önnek a Transz-Európai Vasúti (TER) Együttműködési Alapítványi Projekt néven ismert regionális projekt Központi Hivatalának (PCO) 1997 végéig Budapesten történő üzemeltetése kialakítására. A projektet az ECE valósítja meg, és az aláíró államok finanszírozzák. A Projekt Központi Hivatala olyan funkciókat fog ellátni, amelyeket a Transz-Európai Vasúti (TER) Együttműködési Alapítványi Egyezmény ír elő, amelynek a Magyar Kormány és a más részes Kormányok is aláírói. A hivatalt a Project Manager vezeti, akinek a projekt szükségletei szerint megkívánt személyzet nyújt segítséget. A Projekt Központi Hivatalának költségvetéséhez való hozzájáruláson kívül, mint amelyről a Transz-Európai Vasúti (TER) Együttműködési Alapítványi Egyezmény rendelkezik, a Kormány megfelelő irodát biztosít, beleértve a fenntartást és közüzemi szolgáltatásokat, helyi segédszemélyzetet és egy személygépkocsit hivatalos célokra, az alábbi részletezés szerint: A Kormány biztosítja a következő szolgáltatásokat is:

Source: https://magyarkozlony.hu/hivatalos-lapok/be993000aa429985bc0634c77f5df345506bec3f/dokumentumok/8ce26d886e0c8a3c24fa9d4f795786119d3007a6/letoltes